J.F.C. Fuller

John Frederick Charles Fuller, alminnelig kjent som J.F.C. Fuller, (født 1. september 1878 i Chichester i England, død 10. februar 1966) var en britisk generalmajor, militærhistoriker og strateg. Han var en av de tidlige teoretikere omkring bruken av stridsvogner og beskrev de grunnleggende elementer i krigføring. 


== Liv og virke ==


=== Bakgrunn ===
Fuller gikk i skole på Malvern College og kom deretter på militærakademiet Sandhurst mellom 1897-1898. 


=== Militær karriere ===
Han ble deretter offiser i Oxfordshire Light Infantry-regimentet og gjorde tjeneste under boerkrigen i Sør-Afrika fra 1899 til 1902. Deretter ble han videreutdannet på Staff College i Camberley (nær Sandhurst) og ble stabsoffiser (adjutant) i en reservebataljon. 
I første verdenskrig var han først stabsoffiser ved Home Forces og deretter med 7. Korps i Frankrike. Fra 1916 var han i hovedkvarteret for det som senere ble til The Royal Tank Corps. Han planla angrepet ved Cambrai og stridsvognoperasjoner under høstoffensiven i 1918.
I krigen var Fuller den første til å benytte lyskastere til å belyse skyene med og derved skape kunstig måneskinn som gjorde det lettere å gjennomføre angrep om natten.Hans Plan 1919, som omhandlet en fullt mekanisert hær, ble ikke gjennomført i hans levetid.
Etter verdenskrigen hadde han en rekke ledende poster, ikke minst som kommandør for en eksperimentell brigade i Aldershot. 
I 1920-årene samarbeidet han med B.H. Liddell Hart om å utvikle nye ideer for mekanisering av hæren. Hans ideer om mekanisert krigføring hadde noe innflytelse inntil annen verdenskrig, men da mest i Tyskland gjennom Heinz Guderian.Etter sin pensjonering i 1933 ble han i stigende grad utålmodig med den demokratiske styreforms manglende evne til å gjennomføre militære reformer og sluttet seg til Oswald Mosley og den britiske fascistbevegelse. Han ble betraktet som en av Mosleys nærmeste allierte.Fuller var en ivrig, uttrykksfull og påståelig forfatter av militærhistorie og fremsatte en rekke kontroversielle forutsigelser om krigens fremtid.Fuller var okkultist. I mange år var han bekjent av Aleister Crowley og var kjent med hans og andre slags magi og mystisisme. Han skrev om en rekke okkulte emner, blant annet kabbala og i mindre grad yoga.
Fuller var companion (CB) av Order of the Bath, kommandør av Order of the British Empire og mottok Distinguished Service Order.


== Bøker av Fuller ==
Fuller var en ivrig skribent. Her er noen utvalgte titler: 

The Star in The West: a critical essay upon the works of Aleister Crowley (Walter Scott Publishing Co., London, 1907)
Yoga: a study of the mystical philosophy of the Brahmins and Buddhists (W. Rider, London, 1925)
The Generalship of Ulysses S. Grant (Murray, London, 1929)
Grant & Lee: a study in personality and generalship (Eyre & Spottiswoode, London, 1933)
Memoirs of an Unconventional Soldier (Nicholson & Watson, London, 1936)
The Secret Wisdom of the Qabalah: A Study in Jewish Mystical Thought (W. Rider & Co., London, 1937)
The Second World War, 1939-1945: a strategical and tactical history (Eyre & Spottiswoode, London, 1948)
The Decisive Battles of the Western World and their Influence upon History, 3 vols. (Eyre & Spottiswoode, London, 1954-6)
Volume 1: From the earliest times to the battle of Lepanto
Volume 2: From the defeat of the Spanish Armada to the battle of Waterloo
Volume 3: From the American Civil War to the end of the Second World War
The Generalship of Alexander the Great (Eyre & Spottiswoode, London, 1958)
Julius Caesar: man, soldier and tyrant (Eyre & Spottiswoode, London, 1965)
A Military History of the Western World, 3 vols. (Da Capo Press, New York, 1987-8).
v. 1; ISBN 0-306-80304-6.
v. 2; ISBN 0-306-80305-4.
v. 3; ISBN 0-306-80306-2.


== Referanser ==


== Litteratur ==
"Boney" Fuller: The Intellectual General by A.J. Trythall (London, 1977)
Alaric Searle, "Was there a 'Boney' Fuller after the Second World War? Major-General J. F. C. Fuller as Military Theorist and Commentator, 1945-1966", War in History, 11/3 (2004), pp. 327–357.


== Eksterne lenker ==
Adskillige av Fullers tekster er tilgjengelige i sin helhet på nettet: 

Star in the West.A Critical Essay Upon the Works of Aleister Crowley
The Foundations of the Science of War
Generalship: Its Diseases and Their Cure